Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 357

8. Céltartalék Ebben a csoportban a forrás oldalon kimutatandó — a Hpt., a számviteli és külön jogszabályi előírások szerinti képzés és felhasználás (illetve felszabadítás) különbségeként előálló — kockázati és egyéb céltartalékok beszámolás napján fennálló állománya szerepel. A 81. sorban a mérlegen kívül nyilvántartott függő és jövőbeni kötelezettségek után képzett kockázati céltartalékok — beszámolás napján fennálló — együttes összegét kell jelenteni. A 82. és 83. sorokban az árfolyam-kockázatra, illetve az árfolyam-veszteségre — a számviteli előírások szerinti céltartalék beszámolás napján fennálló állományát kell kimutatni.** A 84. Általános kockázati céltartalék sorban — a Hpt. és a számviteli szabályok által előírt — általános kockázati céltartalék meglévő állományát kell szerepeltetni.*** A 85. sorban kell külön feltüntetni a lakástakarékpénztárak kiegyenlítési céltartalékának állományát. A 86. Egyéb céltartalék sorban kell a számviteli, illetve az egyéb jogszabály által (pl. az országkockázatra) előírt céltartalékok beszámolás napján fennálló állományát szerepeltetni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes